b'\n_START_ARTICLE_\nGulishan Nahbajeva\n_START_PARAGRAPH_\nGulishan Saifulink\xc3\xb5z\xc3\xb5 Nahbajeva (kasahhi keeles \xd0\x93\xd2\xaf\xd0\xbb\xd1\x96\xd1\x81\xd1\x85\xd0\xb0\xd0\xbd \xd0\xa1\xd0\xb0\xd0\xb9\xd1\x84\xd1\x83\xd0\xbb\xd0\xb8\xd0\xbd\xd2\x9b\xd1\x8b\xd0\xb7\xd1\x8b \xd0\x9d\xd0\xb0\xd1\x85\xd0\xb1\xd0\xb0\xd0\xb5\xd0\xb2\xd0\xb0; s\xc3\xbcndinud 20. juunil 1991 \xc5\xa0\xc3\xb5mkentis) on kasahhi maletaja, naiste suurmeister (2018). _NEWLINE_Nahbajeva on 7-kordne Kasahstani naiste malemeister (2011\xe2\x80\x932014, 2017\xe2\x80\x932019). 2017. aastal Chengdu Shis v\xc3\xb5itis ta Aasia naiste meistriv\xc3\xb5istlustelt h\xc3\xb5bemedali. Ta m\xc3\xa4ngis naiste  maailmameistriv\xc3\xb5istluste turniiridel (64 osav\xc3\xb5tjat, nokauts\xc3\xbcsteem) 2015. ja 2018. aastal, kuid 32 parema hulka ei p\xc3\xa4\xc3\xa4senud._NEWLINE_Ta sai FIDE-lt 2010. aastal naiste rahvusvahelise meistri, 2012. aastal naiste suurmeistri ja 2018. aastal rahvusvahelise meistri nimetuse.'